open-index/open-wikipedia-markdown huggingface dataset:
เทีย ทวีพาณิชย์พันธุ์

**เทีย ลี่ ทวีพาณิชย์พันธุ์** (; เกิด 26 พฤษภาคม พ.ศ. 2539; ชื่อเล่น: **เทีย**) เป็นนางแบบ นางงามและนักแสดงชาวไทย ผู้ได้รับตำแหน่งมิสทีนไทยแลนด์ในปี 2555 และเป็นตัวแทนจากประเทศไทยเข้าร่วมแข่งขันรายการเอเชียส์เน็กซต์ท็อปโมเดล ซีซัน 2 โดยจบที่ลำดับที่ 8 จากผู้เข้าแข่งขัน 16 คนทั่วภูมิภาคเอเชีย นอกจากนี้ยังได้เป็นผู้เข้าแข่งขันของรายการเดอะเฟซไทยแลนด์ ซีซัน 3 และ 4

## ประวัติ
เทีย ลี่ ทวีพาณิชย์พันธุ์ เกิดเมื่อวันที่ 26 พฤษภาคม พ.ศ. 2539 ที่สหรัฐอเมริกา บิดาเป็นชาวไทยเชื้อสายจีน ส่วนมารดาเป็นชาวแอฟริกาใต้เชื้อสายดัตช์ ภายหลังได้ย้ายมาอาศัยอยู่ที่จังหวัดภูเก็ต

## การประกวด
ในปี พ.ศ. 2555 เทียได้เข้าประกวดมิสทีนไทยแลนด์ และได้คว้าตำแหน่งมิสทีนไทยแลนด์ พร้อมตำแหน่ง Miss Maxim Contact Lens ตำแหน่งขวัญใจช่างภาพสื่อมวลชน และ Miss Blue Corner อีกด้วย ต่อมาได้มีผลงานถ่ายแบบให้กับนิตยสารพลอยแกมเพชร

หลังจากนั้น ในปี 2556 เธอได้เป็น 1 ใน 16 ของผู้เข้าแข่งขันที่ได้เข้าร่วมแข่งขันในรายการ เอเชียส์เน็กซต์ท็อปโมเดล ฤดูกาลที่ 2 ที่ประเทศมาเลเซีย การแข่งขันของเธอได้สิ้นสุดลงเมื่อเธอได้ถูกคัดออกจากรายการในตอนที่ 8 (ได้อันดับที่ 8) หลังจากนั้นเป็นต้นมาเธอก็มีผลงานโฆษณาออกมาเรื่อยๆ

ในปี พ.ศ. 2559 เธอได้เข้าร่วมแข่งขันในรายการ เดอะเฟซไทยแลนด์ ซีซัน 3 โดยได้อยู่ทีมของเมนเทอร์บี น้ำทิพย์ จงรัชตวิบูลย์ และเธอได้ผ่านเข้ารอบ  7 คนสุดท้าย

ในปี พ.ศ. 2561 เธอได้เข้าร่วมแข่งขันในรายการ เดอะเฟซไทยแลนด์ ซีซัน 4 โดยได้อยู่ทีมของเมนเทอร์บี น้ำทิพย์ จงรัชตวิบูลย์ อีกครั้ง และมีเมนเทอร์อีก 1 คน คือ ศรีริต้า เจนเซ่น โดยได้รับตำแหน่ง รองชนะเลิศ

ในเดือน มกราคม พ.ศ. 2566 เธอได้เข้าร่วมการประกวด มิสแกรนด์ภูเก็ต 2023 และได้รับรางวัลชนะเลิศ เป็นตัวแทน จังหวัดภูเก็ต เข้าร่วมการประกวด มิสแกรนด์ไทยแลนด์ 2023 ในเดือนเมษายน 2566 โดยเธอได้รับตำแหน่งรองอันดับหนึ่ง

ในเดือนพฤศจิกายน พ.ศ. 2566 เธอได้รับเลือกให้เป็นตัวแทนประเทศไทยให้เข้าร่วมประกวด มิสทัวริซึมอินเตอร์เนชันแนล 2023 ที่มาเลเซีย และสามารถคว้าตำแหน่งชนะเลิศมาได้สำเร็จ โดยสร้างประวัติศาสตร์ให้กับประเทศไทยที่สามารถครองตำแหน่งชนะเลิศได้ถึง 2 ปีซ้อน หลังจากที่ปีก่อนหน้านี้ มารีม่า สุภัทรา เกลี้ยงพร้อม สามารถคว้า มิสทัวริซึมอินเตอร์เนชันแนล 2022 ในรอบ 20 ปี

## ผลงาน
### เพลง
* สิ้นฤทธิ์ (เพลงประกอบละคร ธิดาซาตาน) ร้องร่วมกับ มาเรีย เฮิร์ชเลอร์, กิระนา จัสมิน ชูว์เทอร์, ลาภิสรา อินทรสูต

### ซีรีส์

| rowspan="2" align = "center"|2560
| align = "center"|*Halfworlds season 2*
|
| align = "center"|จูเลียต แลงสตรอม
|
|-
| align = "center"|*[[Bangkok รัก Stories]]*
| align = "center"|* ตอน คนมีเสน่ห์*
| align = "center"|เมย์
|
|-
| align = "center"|2562
| align = "center"|*Instinct ซ่อน ล่า หน้าสัตว์*
|
| align = "center"|ดรีม (หน้ากากกระต่าย)
|
|-
|}

### ละครโทรทัศน์

### ภาพยนตร์

## รางวัล

## อ้างอิง

## แหล่งข้อมูลอื่น
*Tia Tavee: Model, Actress 
* 
* 
* 
* 

## บทความ
* เจิดจรัส!! 'เทีย-เทีย ลี่' คว้า 'มิสทีน ไทยแลนด์ 2012' - ไทยรัฐ

หมวดหมู่:มิสทีนไทยแลนด์
หมวดหมู่:เดอะเฟซไทยแลนด์
หมวดหมู่:นางแบบไทย
หมวดหมู่:นักแสดงหญิงจากจังหวัดภูเก็ต
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายแอฟริกาใต้
หมวดหมู่:ชาวไทยเชื้อสายดัตช์
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางงามไทย
หมวดหมู่:ผู้เข้าประกวดมิสแกรนด์ไทยแลนด์
บราเธอร์ฮูด: ไฟนอลแฟนตาซี XV

***บราเธอร์ฮูด: ไฟนอลแฟนตาซี XV*** เป็นอนิเมะของสแควร์เอนิกซ์ ผลิตโดยสตูดิโอ A-1 Pictures โดยที่ห้าตอนแรกออกอากาศฟรีผ่านยูทูบ แต่ละตอนมีความยาวราว 10-15 นาที เนื้อเรื่องสี่ตอนแรกเป็นการเท้าความก่อนเข้าเนื้อเรื่องในเกมไฟนอลแฟนตาซี XV ส่วนตอนที่ห้าเป็นช่วงเวลาคาบเกี่ยวกับเนื้อเรื่องในตัวเกมและต่อจากภาพยนตร์ *[[ไฟนอล แฟนตาซี 15: สงครามแห่งราชันย์|สงครามแห่งราชันย์]]* ซึ่งเป็นเรื่องภายหลังจากที่จักรวรรดินีฟล์ไฮม์เข้ายึดราชอาณาจักรลูซิสแล้ว

## รายชื่อตอน

## แหล่งข้อมูลอื่น
* (Japanese)
*Behind the Voice Actors

หมวดหมู่:อนิเมะที่ออกฉายในปี พ.ศ. 2559
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
แซดบัตทรู

"**แซดบัตทรู**" () เป็นเพลงของวงดนตรีเฮฟวีเมทัลชาวอเมริกา เมทัลลิกา ออกจำหน่ายในเดือนกุมภาพันธ์ พ.ศ. 2536 เป็นซิงเกิลที่ห้าและซิงเกิลสุดท้ายจากอัลบั้มชุดที่ห้าที่มีชื่อเดียวกันกับวง *[[เมทัลลิกา (อัลบั้ม)|เมทัลลิกา]]* มิวสิกวิดีโอของเพลงนี้ออกเมื่อเดือนตุลาคม พ.ศ. 2535

## รายชื่อเพลง
;ซิงเกิลสหรัฐอเมริกา
#"Sad but True"
#"So What"

;International Single Part 1
#"Sad but True" - 5:27
#"So What" - 3:09
#"Harvester of Sorrow (Live)" - 6:41

;International Single Part 2
#"Sad but True" - 5:27
#"Nothing Else Matters (Elevator Version)" - 6:31
#"Creeping Death (Live)" - 8:01
#"Sad but True (Demo)" - 4:53

;UK Picture Single
#"Sad but True" - 5:26
#"Nothing Else Matters (Live)" - 6:13
#"Sad but True (Live)" - 6:12

;UK & Germany Vinyl 7" Single
#"Sad but True" - 5:24
#"Nothing Else Matters" - 6:29

;French Single
#"Sad but True" - 5:27
#"Nothing Else Matters (Edit)" - 6:29

;International 7" Inch Vinyl Single
#"Sad but True"
#"Nothing Else Matters (Live)"
#"Sad but True (Live)"

## บุคคลที่เกี่ยวข้อง
* เจมส์ เฮตฟิลด์ - นักร้องนำ, กีตาร์รึทึม
* เคิร์ก แฮมเมตต์ - กีตาร์นำ
* เจสัน นิวสเตด - กีตาร์เบส, ร้องประสาน
* ลาส์ อุลริช - กลอง

## อันดับในชาร์ต
### อันดับสูงสุด

## อ้างอิง

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2535
หมวดหมู่:เพลงของเมทัลลิก้า
แขนกล คนแปรธาตุ: บราเธอร์ฮูด

***แขนกล คนแปรธาตุ: บราเธอร์ฮูด*** () เป็นอนิเมะที่ดัดแปลงเนื้อเรื่องมาจากมังงะ *[[แขนกล คนแปรธาตุ]]* ของ ฮิโระมุ อะระกะวะ ผลิตโดยสตูดิโอโบนส์ ผู้กำกับของภาคนี้คือ ยะซุฮิโร อิริเอะ ทั้งนี้ *แขนกล คนแปรธาตุ:บราเธอร์ฮูด* ถือเป็นอนิเมะออกอากาศโทรทัศน์ภาคที่สองซึ่งมีเค้าโครงเรื่องมาจากอนิเมะ *[[แขนกล คนแปรธาตุ (อนิเมะ)|แขนกล คนแปรธาตุ]]* ที่ออกอากาศในปี 2546 โดยมีความแตกต่างอยู่ที่ *บราเธอร์ฮูด* เป็นการดัดแปลงอย่างซื่อตรงจากฉบับมังงะ ต่างจากฉบับปี 2546 ที่มีการดัดแปลงเนื้อเรื่องในช่วงท้ายให้แตกต่าง เนื่องจากฉบับมังงะยังเขียนไม่จบในขณะนั้น

*แขนกล คนแปรธาตุ: บราเธอร์ฮูด* ประสบความสำเร็จอย่างมาก โดยได้รับคำกล่าวว่าเป็นหนึ่งในอนิเมะที่ยอดเยี่ยมที่สุดตลอดกาล  และได้รับคะแนนการวิจารณ์สูงถึง 9.1 จาก IMDb

## เนื้อเรื่อง

*เอ็ดเวิร์ด* และ *อัลฟองเซ เอลริค* สองพี่น้องตระกูลเอลริค ต้องสูญเสียแม่อันเป็นที่รักไปอย่างกะทันหันด้วยโรคระบาด ทั้งคู่จึงตัดสินใจใช้วิชาแปรธาตุในการ “ชุบชีวิตมนุษย์” ซึ่งถือเป็นวิชาต้องห้ามของการเล่นแร่แปรธาตุ เพื่อคืนชีพชีวิตให้กับแม่ของตน แต่ด้วยสัจจะของโลกแล้วไม่สามารถสร้างชีวิตขึ้นจากที่ไม่มีอะไรได้ เอ็ดและอัลต้องจ่ายค่าผ่านทางในการรับรู้แก่นแท้โดยแลกด้วยร่างกาย เอ็ดจ่ายด้วยขาซ้าย ส่วนอัลจ่ายด้วยร่างกายทั้งหมด เมื่อกลับขึ้นมากจากประตูแห่งสัจจะเอ็ดพบว่าร่างของน้องชายนั้นหายไปทั้งหมด จึงจ่ายด้วยแขนขวาเพื่อดึงวิญญาณของน้องชายผนึกไว้ในชุดเกราะด้วยตราวงแหวนเลือด

พันเอก รอย มัสแตง แห่งกองทัพทราบเรื่องว่าเอ็ดมีฝีมือถึงขนาดสามารถผนึกวิญญาณได้ จึงเสนอให้เอ็ดเข้าเป็น "นักเล่นแร่แปรธาตุของทางการ" เพื่อที่เอ็ดจะได้รับสิทธิต่างๆจากทางการ และเป็นการสะดวกยิ่งขึ้นในการหาวิธีกลับเป็นเหมือนเดิม เอ็ดได้ตอบตกลงเข้านักเล่นแร่แปรธาตุของทางการ ได้ฉายาว่า *นักเล่นแร่แปรธาตุเหล็กไหล* จากการที่เขาสามารถใช้วิชาแปรธาตุได้โดยไม่ต้องใช้วงแหวนแปรธาตุ และเริ่มออกตามหาศิลานักปราชญ์ เป็นศิลาวิเศษที่ทำให้สามารถใช้พลังการแปรธาตุที่อยู่เหนือกฎเกณฑ์การแลกเปลี่ยนที่ทัดเทียมกัน
## อ้างอิง

## แหล่งข้อมูลอื่น

* Official Aniplex ''Fullmetal Alchemist'' website  
* Official Adult Swim ''Fullmetal Alchemist'' anime website 
* Official Anime Central ''Fullmetal Alchemist'' anime website
* Official Madman Entertainment ''Fullmetal Alchemist'' website 

หมวดหมู่:อนิเมะที่ออกฉายในปี พ.ศ. 2552
หมวดหมู่:อนิเมะที่ออกฉายในปี พ.ศ. 2553
หมวดหมู่:แขนกล คนแปรธาตุ
หมวดหมู่:ซีรีส์อนิเมะที่สร้างจากมังงะ
หมวดหมู่:แอนิแมกซ์
หมวดหมู่:ทูนามิ
หมวดหมู่:โบนส์
หมวดหมู่:การทหารในอนิเมะและมังงะ
หมวดหมู่:การฆ่าล้างเผ่าพันธุ์ในบันเทิงคดี
หมวดหมู่:อนิเมะและมังงะเกี่ยวกับการล้างแค้น
หมวดหมู่:เมเดียลิงก์
หมวดหมู่:อนิเมะของครันชีโรล
หมวดหมู่:อนิเมะเริ่มต้นใหม่
หมวดหมู่:อะนิเพล็กซ์
คอรี่ ลีย์ รอบิ้นส์

**คอรี่ ลีย์ รอบิ้นส์** () หรือชื่อไทย **อพชินี อุตตมะโยธิน** เป็นนักร้องชาวไทย โด่งดังจากการเป็นหนึ่งในสมาชิกวง เจนนี่ VS คอรี่ ร่วมกับ เจนสุดา ปานโต ภายใต้สังกัดแกรมมี่ โดยก่อนหน้านี้เคยเป็นสมาชิกวง คอรี่ แอนด์ แจน ภายใต้สังกัด StarZone Music Records

## ประวัติ
**คอรี่ ลีย์ รอบิ้นส์** ชื่อเล่น คอรี่ เธอมีชื่อไทยว่า **อพชินี อุตตมะโยธิน** เกิดเมื่อวันที่ 17 กุมภาพันธ์ พ.ศ. 2524 เป็นหลานสาวของ โหน่ง วสันต์ อุตตมะโยธิน นักแสดงตลกชื่อดัง เข้าสู่วงการด้วยการถ่ายแบบ และถ่ายโฆษณาช่วงวัยเด็ก

เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปี พ.ศ. 2539 ซึ่งเธอได้รางวัลรองชนะเลิศอันดับ 1

คอรี่เริ่มเป็นที่รู้จักจากการเป็นสมาชิกวงดูโอ้หญิง ในนาม "คอรี่ แอนด์ แจน (Corey & Jan)" เมื่อปี พ.ศ. 2540 ร่วมกับ "แจน บุรกรรมโกวิท" ภายใต้สังกัด StarZone Music Records จัดจำหน่ายเทป และซีดีโอ ONPA โดยมีเพลงเปิดตัว เช่นเพลง คำขอสุดท้าย และเพลง ความจริงจากใจ

ในปี พ.ศ. 2542 คอรี่ได้มีโอกาสทำงานเพลงกับทางค่ายจีเอ็มเอ็ม แกรมมี่ โดยเป็นนักร้องคู่กับ เจนนี่ หรือ เจนสุดา ปานโต(ปัจจุบันเป็นนักแสดงช่อง 3) ออกอัลบั้ม ในนาม เจนนี่-คอรี่ โดยมีเพลง "โอ๋ โอ๋ โอ๋", "หนูไม่เกี่ยว" และเพลงที่คอรี่ร้องเดี่ยวซึ่งสร้างชื่อเสียงให้กับวงคือเพลง "ใครใครก็ไม่รัก"

## ผลงาน
### สตูดิโออัลบั้ม

## อ้างอิง
* เว็บไซต์แกรมมี่ 

หมวดหมู่:ศิลปินสังกัดจีเอ็มเอ็ม มิวสิค
หมวดหมู่:นักร้องหญิงชาวไทย
หมวดหมู่:ชาวไทยเชื้อสายอเมริกัน

หมวดหมู่:ชาวไทยเชื้อสายจีน
เอ็ดเวิร์ด เอลริค

**เอ็ดเวิร์ด เอลริค** () หรือชื่อเล่นคือ **เอ็ด** เป็นตัวละครจากการ์ตูนเรื่อง *[[แขนกล คนแปรธาตุ]]* โดยฮิโรมุ อารากาวะ เขามีฉายาในวงการเล่นแร่แปรธาตุว่า "นักเล่นแร่แปรธาตุเหล็กไหล" ซึ่งเป็นนักเล่นแร่แปรธาตุของรัฐที่มีอายุน้อยที่สุดในประวัติศาสตร์ของประเทศอเมทิส เขาสูญเสียขาซ้ายไปจากการพยายามแปรธาตุชุบชีวิตมารดาที่ตายไปขึ้นมา และได้สังเวยแขนขวาไปเพื่อรักษาวิญญาณของน้องชายเอาไว้ แม้ว่าน้องชายจะถูกช่วงชิงกายเนื้อไปแต่เขาก็ได้ตรึงวิญญาณของน้องชายไว้ในชุดเกราะ ภายหลังเขาได้รับออโต้เมล ซึ่งเป็นอวัยวะกลประดิษฐ์มาทดแทนแขนและขาที่สูญเสียไป และทั้งสองพี่น้องก็ร่วมกันตามหาศิลานักปราชญ์ ซึ่งเชื่อกันว่าสามารถแปรธาตุเป็นได้ทุกสิ่ง เพื่อที่จะนำกายเนื้อของน้องชายกลับคืนมา

เอ็ดเวิร์ดเกิดในหมู่บ้านในชนบทที่ชื่อรีเซ็มบูล เขาอาศัยอยู่กับน้องชายพร้อมกับมารดา *ทริชา* และบิดา *โฮเฮ็นไฮม์* ต่อมาหลังจากเมื่อบิดาของเขาทอดทิ้งครอบครัวและออกจากบ้านไปตั้งแต่สองพี่น้องยังเล็กและมารดาก็เสียชีวิตด้วยโรคเรื้อรัง  ทั้งสองก็มุ่งมั่นศึกษาวิชาเล่นแร่แปรธาตุเพื่อหวังจะชุบชีวิตมารดาขึ้นมา โดยการไปฝึกฝนกับอาจารย์ที่ชื่อ *อิซูมิ เคอร์ทิส* ภายหลังจากการชุบชีวิตมารดาล้มเหลวและน้องชายกลายเป็นชุดเกราะ เอ็ดได้รับออโต้เมลล์จากครอบครัวร็อกเบล ซึ่งเป็นครอบครัวที่สนิทที่สุด และสองพี่น้องก็กลายเป็นนักเล่นแร่แปรธาตุที่อายุน้อยที่สุดที่ได้รับการคัดเลือกจากทางการให้บรรจุเป็นเจ้าหน้าที่ของรัฐ และได้รับฉายา "นักเล่นแร่แปรธาตุเหล็กไหล" จาก*คิง แบร็ดลี* ผู้บัญชาการสูงสุดกองทัพ และจากอุบัติเหตุในครั้งนั้น ทำให้เอ็ดเป็นคนที่เชื่อในกฎ "การแลกเปลี่ยนอย่างเท่าเที่ยม" อย่างหนักแน่น

## อ้างอิง

หมวดหมู่:ตัวละครในแขนกล คนแปรธาตุ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2544
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นเด็กอัจฉริยะ
หมวดหมู่:ตัวละครที่เป็นไซบอร์ก
หมวดหมู่:ตัวละครที่เป็นนักเล่นแร่แปรธาตุ
หมวดหมู่:ตัวละครที่เป็นนักสู้ด้วยอาวุธมีคม
หมวดหมู่:ตัวละครที่เป็นพันตรี
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่ฝึกศิลปะการต่อสู้ในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครวัยทีนในโทรทัศน์
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
พลอยลภัส ชัยประสิทธิ์

**พลอยลภัส ชัยประสิทธิ์** (; ชื่อเล่น: พลอย) เกิดวันที่ 5 ธันวาคม พ.ศ. 2545 นักเทควันโดหญิงทีมชาติไทย เจ้าของเหรียญทองจากการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้ เป็นการสร้างประวัติศาสตร์แรกให้กับวงการเทควันโดไทย และถือว่าเป็นแชมป์เทควันโดยุวชนโลกคนแรกของไทยอีกด้วย

## ประวัติ
พลอยลภัสกำลังศึกษาอยู่ในระดับชั้นมัธยมศึกษาตอนต้นที่โรงเรียนสารสาสน์วิเทศสุวรรณภูมิ เป็นนักกีฬาเทควันโดยุวชนทีมชาติจากจังหวัดสมุทรปราการ เริ่มเล่นกีฬาเทควันโดตั้งแต่อายุ 5 ปี มีนักกีฬาเทควันโดในดวงใจ คือ พาณิภัค วงศ์พัฒนกิจ เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นยุวชนหญิง ไม่เกิน 32 กก. เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2558 รุ่นอายุ 13-14 ปี ไม่เกิน 41 กก.หญิง เหรียญทองจากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 44" หรือ "นครสวรรค์เกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬานักเรียน นักศึกษาแห่งชาติ ครั้งที่ 37" หรือ "นครศรีธรรมราชเกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" เหรียญทองจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 46 กก.หญิง รอบชิงชนะเลิศสามารถเตะเอาชนะคะแนนนภาพร จรณวัต คว้าชัยชนะเป็นแชมป์ประเทศไทยได้สำเร็จ และยังได้รับรางวัลนักกีฬายอดเยี่ยมฝ่ายหญิงมาครองร่วมกับณัฐวุฒิ เจริญรักษ์ ซึ่งได้รับรางวัลนักกีฬายอดเยี่ยมฝ่ายชาย

## นักกีฬาเทควันโดรุ่นยุวชน
### พ.ศ. 2558
ในปี 2558 พลอยลภัสเป็นตัวแทนนักกีฬาเทควันโดยุวชนทีมชาติไทย เข้าร่วมการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้

พลอยลภัสเป็นฝ่ายชนะคะแนนนักกีฬาจากอียิปต์ 23-3 ในรอบแรก รอบสองชนะคะแนนนักกีฬาจากเกาหลีใต้ 18-1 รอบก่อนรองชนะเลิศ ชนะคะแนนนักกีฬาจากรัสเซีย 14-2 รอบรองชนะเลิศ ชนะคะแนนนักกีฬาจากยูเครน 13-2 รอบชิงชนะเลิศ ชนะคะแนนนักกีฬาจากอิหร่าน 8-6 คว้าเหรียญทอง รุ่นไม่เกิน 41 กก.หญิง มาครองได้สำเร็จ พร้อมกับรางวัลนักกีฬายอดเยี่ยมหญิงประจำการแข่งขัน กลายเป็นแชมป์เทควันโดยุวชนโลกคนแรกของไทย

## นักกีฬาเทควันโดรุ่นเยาวชน
### พ.ศ. 2560
ในปี 2560 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Championships 2017" ที่ประเทศคาซัคสถาน คว้าเหรียญทอง รุ่นไม่เกิน 49 กก.หญิง รอบชิงชนะเลิศเป็นฝ่ายชนะคะแนนนักกีฬาจากฟิลิปปินส์ 32-0

## อ้างอิง

หมวดหมู่:นักเทควันโดหญิงชาวไทย
หมวดหมู่:นักกีฬาชาวไทย
หมวดหมู่:ผู้ฝึกศิลปะการต่อสู้จากจังหวัดสมุทรปราการ
สนเขา

**สนเขา** หรือ **เกี๊ยะ** เป็นต้นสนชนิดหนึ่ง เป็นหมู่สนในสกุลไพนัส (*Pinus*) ในวงศ์สนเขา ปัจจุบันได้รับการยอมรับว่ามีอยู่ทั้งสิ้น 126 สายพันธุ์ และยังมีอีก 35 สายพันธุ์ที่รอการพิสูจน์ สนในหมู่นี้สามารถติดไฟได้ดีที่สุด ซึ่งมักจะเป็นสาเหตุของไฟป่า

พืชสกุลสนเขาถูกแบ่งออกเป็น 3 สกุลย่อย (subgenera) ซึ่งจำแนกตามลักษณะเมล็ด ใบ และ พุ่ม อันประกอบด้วย:
* หมู่ย่อย *Pinus* – เป็นสนที่มีเนื้อออกสีเหลือง มีใบเข็มเรียวยาวเรียงกันเป็นพุ่ม เนื้อไม้มีความแข็งจึงนิยมนำไปทำเครื่องเรือน เนื้อไม้หนึ่งมัดประกอบด้วยไฟเบอร์ 2 หรือ 3 เส้นอาทิสนสามใบ
* หมู่ย่อย *Ducampopinus* – มีใบเล็กเรียวแหลม รูปทรงเป็นพุ่มคล้ายหางสุนัขจิ้งจอก
* หมู่ย่อย *Strobus* – เป็นสนที่มีเนื้อสีขาวนวล เนื้อไม้มีความอ่อนนุ่มกว่า เนื้อไม้หนึ่งมัดประกอบด้วยไฟเบอร์ 5 เส้น

## อ้างอิง

หมวดหมู่:วงศ์สนเขา
พรรคอธิปัตย์

**พรรคอธิปัตย์** พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อปี พ.ศ. 2517 โดยมีประชา บูรณธนิต เป็นหัวหน้าพรรค และบุญเกิด หิรัญคำ เป็นเลขาธิการพรรค

## ประวัติ
พรรคอธิปัตย์ จดทะเบียนจัดตั้งพรรคการเมืองลำดับที่ 27/2517 เมื่อวันที่ 22 พฤศจิกายน พ.ศ. 2517 โดยมีพลตำรวจโท ประชา บูรณธนิต เป็นหัวหน้าพรรค และมีนายบุญเกิด หิรัญคำ อดีตสมาชิกสภาผู้แทนราษฎรจังหวัดชัยภูมิ พรรคประชาธิปัตย์ เป็นเลขาธิการพรรค และมีแกนนำที่สำคัญ อาทิ สมพร จุรีมาศ ส.ส.ร้อยเอ็ด อ่ำ รองเงิน ส.ส.พัทลุง ศิระ ปัทมาคม ส.ส. กรุงเทพมหานคร

พรรคอธิปัตย์ มีแนวนโยบายภายใต้หลักประชาธิปไตย และสนับสนุนให้ท้องถิ่นมีการปกครองตนเองอย่างแท้จริง

## การเลือกตั้ง
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคอธิปัตย์ได้ ส.ส. เข้าไปในสภาเพียง 2 คน คือ อ่ำ รองเงิน จังหวัดพัทลุง และ บุญเกิด หิรัญคำ จังหวัดชัยภูมิ

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคอธิปัตย์ได้ส่งผู้สมัครลงรับเลือกตั้งแต่กลับไม่ได้ ส.ส. เข้าสภาแม้แต่คนเดียว

## การยุบพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่ก็ไม่ได้มีการฟื้นฟูพรรคอธิปัตย์ แต่อย่างใด

## อ้างอิง



หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2517
หมวดหมู่:พรรคการเมืองไทยที่ยุบพรรคในปี พ.ศ. 2519
แองจี้ส์ (วงดนตรี)

**แองจี้ส์** (อังกฤษ: Angies) วงดนตรีเกิร์ลกรุ๊ปหญิงที่เป็นที่รู้จักในช่วงระยะเวลาหนึ่ง ออกอัลบั้มภายใต้สังกัด Polygram Thailand (โพลีแกรม ไทยแลนด์) พวกเธอถูกขนานนามว่าเป็น สไปซ์เกิลส์เมืองไทย เนื่องจากพวกเธอมีความละม้ายคล้าย Spice Girls เกิร์ลกรุ๊ปชื่อดังจากอังกฤษ โดยวงแองจี้ส์ออกอัลบั้มเพียง 1 ชุด  

## ประวัติ
**แองจี้ส์** กลุ่มศิลปิน 5 สาว พราวเสน่ห์ ต่างคนต่างสไตล์ มารวมตัวกันด้วยใจรักการร้องเพลง และการเต้นรำ แองจี้ส์ ทั้ง 5 สาว ทุกคนเป็นทั้งนักร้องที่มีเสียงเป็นเอกลักษณ์ และต่างมีลีลาการเต้นรำที่เริงร่า เร่าร้อน ผสมผสานกับความโดดเด่นทางดนตรีในแนว Dance ทันสมัย ทำให้แองจี้ส์เป็นศิลปินที่มีความลงตัวในทุกๆด้าน ซึ่งมีผลงานเพลงในสังกัด โพลีแกรม เร็คคอร์ดส (ไทยแลนด์) 

**แองจี้ส์** (Angies Thailand) ประกอบสมาชิกทั้งหมด 5 คน ได้แก่ นก-ปิยมาภรณ์ เนียมอุ๊น (ปัจจุบันชื่อ ปุญญิสา เนียมอุ๊น), หนึ่ง-ณัฐนันท์ ติรพันธุ์ธรรม, ต๋อม-อังคณา กองผาสุข (ปัจจุบันใช้ชื่อ อาทิตยา กองผาสุข), แจน-เจนจิรา กลิ่นสุคนธ์(ปัจจุนชื่อ ศิลป์ศรุตา กลิ่นสุคนธ์) และ เมย์-จันทร์จิรา ขาวสอาด โดยเปิดตัวงอย่างเป็นทางการเมื่อ พ.ศ. 2540 ภายใต้สังกัด Polygram

มีเพลงที่คุ้นหูในอัลบั้ม Angies ได้แก่ เพลง ชวนทะเลาะตลอด และเพลง Love you Baby (เลิฟ ยู เบบี้)

## ผลงาน
### สคตูดิโออัลบั้ม

## อ้างอิง

## แหล่งข้อมูลอื่น
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:เกิร์ลกรุปไทย
พระยาอมาตยพงศ์ธรรมพิศาล (ประสงค์ อมาตยกุล)

**พระยาอมาตยพงศ์ธรรมพิศาล** เกิดที่บ้านหน้าวัดราชบูรณะหรือวัดเลียบ ริมฝั่งแม่น้ำเจ้าพระยาเมื่อ พ.ศ. 2426 เป็นบุตรนายหนู และนางหนู อมาตยกุล นายหนูผู้บิดานั้นเป็นบุตรของพระยากระสาปนกิจโกศล (โหมด อมาตยกุล) ส่วนนางหนูผู้มารดานั้น เป็นบุตรีของพระยาธรรมสารนิติพิพิธภักดี (ตาด อมาตยกุล) ซึ่งเป็นผู้เชี่ยวชาญซอสามสาย นายหนูและนางหนู มีวงเครื่องสายประจำบ้าน นางหนูนั้น นอกจากจะสีซอด้วงและสีไวโอลินแล้ว ยังเป็นนักร้องอีกด้วย 

พระยาอมาตยพงศ์ธรรมพิศาล เรียนซอด้วง ซออู้ และไวโอลินกับบิดามารดาและได้ร่วมวงเล่นเครื่องสายมากับญาติผู้ใหญ่ของท่าน และเรียนสีซอสามสายจากเจ้าจอมประคอง ในรัชกาลที่ 5 ต่อมาสอบชิงทุนรัฐบาลได้ ไปเรียนวิชากฎหมายกลับมารับราชการที่กระทรวงยุติธรรมในปลายรัชกาลที่ 5 ต่อมาจนถึงสมัยรัชกาลที่ 7 เมื่อรับราชการแล้ว ท่านได้เรียนวิชาดนตรีไทยเพิ่มเติม อีกจนเชี่ยวชาญ และได้สอนดนตรีไทยให้ผู้สนใจหลายคนเช่น พระยาภูมีเสวิน นายเทวาประสิทธิ์ พาทยโกศล เป็นต้น

พระยาอมาตยพงศ์ธรรมพิศาล สมรสกับกับถนอม สวัสดิ-ชูโต บุตรเกิดด้วยคุณหญิงถนอม ๔ คน แต่ไม่มีบุตรคนใดเป็นนักดนตรี ท่านป่วยด้วยโรคปวดกระดูกเรื้อรังจนถึงแก่กรรมเมื่อ 29 ธันวาคม พ.ศ. 2495 รวมอายุได้ 69 ปี

## เครื่องราชอิสริยาภรณ์

## ลำดับสาแหรก



## อ้างอิง

http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=76&languages=th#001

หมวดหมู่:นักดนตรีไทย
หมวดหมู่:บุคคลจากเขตพระนคร
หมวดหมู่:สกุลอมาตยกุล
หมวดหมู่:บรรดาศักดิ์ชั้นพระยา
ความมั่นคงแห่งชาติ

[thumb|มาตรการความมั่นคงที่ใช้ป้องกัน[พระราชวังเวสต์มินสเตอร์|อาคารรัฐสภาในกรุงลอนดอน สหราชอาณาจักร บล็อกคอนกรีตหนักเหล่านี้ออกแบบมาเพื่อป้องกันคาร์บอมบ์หรืออุปกรณ์อื่นมิให้ทะลวงเข้าไปในอาคาร]]

**ความมั่นคงแห่งชาติ** () หรือ **การป้องกันประเทศ** (national defense) เป็นมโนทัศน์ว่ารัฐบาล ตลอดจนรัฐสภา ควรพิทักษ์รัฐและพลเมืองของรัฐต่อวิกฤตการณ์ "แห่งชาติ" ทุกชนิดโดยใช้การแสดงอำนาจ (power projection) ต่าง ๆ เช่น อำนาจทางการเมือง การทูต อำนาจทางเศรษฐกิจ แสนยานุภาพ เป็นต้น

มีการพัฒนามโนทัศน์ดังกล่าวเป็นหลักในสหรัฐหลังสงครามโลกครั้งที่สอง เดิมทีมุ่งเน้นแสนยานุภาพ แต่ปัจจุบันครอบคลุมแง่มุมต่าง ๆ ซึ่งล้วนกระทบต่อความมั่นคงที่มิใช่ทางทหารหรือเศรษฐกิจของชาติ และค่านิยมที่ความมั่นคงแห่งชาติรับมาใช้ ฉะนั้น เพื่อให้มีความมั่นคงแห่งชาติ ชาติจึงจำเป็นต้องมีความมั่นคงทางเศรษฐกิจ ความมั่นคงทางพลังงาน ความมั่นคงทางสิ่งแวดล้อม ฯลฯ ภัยคุกคามความมั่นคงมิได้มีเฉพาะข้าศึกตามแบบ เช่น รัฐชาติอื่นเท่านั้น แต่ยังมีตัวแสดงที่มิใช่รัฐ (non-state actor) เช่น ตัวแสดงที่มิใช่รัฐรุนแรง พ่อค้ายาเสพติด บรรษัทข้ามชาติและองค์การนอกภาครัฐ ทางการบางแห่งยังรวมภัยพิบัติธรรมชาติและเหตุการณ์ซึ่งก่อความเสียหายต่อสิ่งแวดล้อมอย่างรุนแรงอยู่ในหมวดนี้ด้วย

มาตรการที่ดำเนินเพื่อประกันความมั่นคงแห่งชาติ ได้แก่
* การใช้การทูตเพื่อระดมพันธมิตรและแยกภัยคุกคาม
* การระดมอำนาจทางเศรษฐกิจเพื่ออำนวยหรือขับบริษัท
* การรักษากองทัพที่มีประสิทธิภาพ
* การใช้การป้องกันฝ่ายพลเรือนและมาตรการความพร้อมภาวะฉุกเฉิน (รวมทั้งกฎหมายต้านการก่อการร้าย)
* การประกันความยืดหยุ่นและการมีโครงสร้างพื้นฐานสำคัญสำรอง
* การใช้การสืบราชการลับเพื่อตรวจหาและพิชิตหรือเลี่ยงภัยคุกคามและจารกรรม และเพื่อคุ้มครองสารสนเทศลับ
* การใช้การต่อต้านการสืบราชการลับหรือตำรวจลับเพื่อพิทักษ์ชาติจากภัยคุกคามในประเทศ

## อ้างอิง

หมวดหมู่:ความมั่นคงแห่งชาติ
หมวดหมู่:คำศัพท์การเมือง
หลุยส์ ออร์ติซ ฟลอเรส

**หลุยส์ ออร์ติซ ฟลอเรส**  (Luis Ortíz Flores) นักมวยสากลสมัครเล่นชาวปวยร์โตรีโก เกิดเมื่อ 5 พฤศจิกายน พ.ศ. 2508 ติดทีมชาติเข้าแข่งขันกีฬาโอลิมปิก พ.ศ. 2527 ที่ ลอสแองเจลิส สหรัฐอเมริกา ในรุ่นไลท์เวท รอบแรกได้บาย รอบสอง ชนะน็อค บัวลา สาสกุล จากไทย ยก 2 เมื่อ 3 สิงหาคม รอบสาม ชนะน็อค อเล็กซ์ ดิกสัน จาก สหราชอาณาจักร ยก 2 เมื่อ 5 สิงหาคม รอบ 8 คนสุดท้าย ชนะ โฮเซ่ อันโตนีโอ เฮอร์นานเดซ จากสเปน เมื่อ 7 สิงหาคม รอบรองชนะเลิศ ชนะ มาร์ติน นดองโก เอบางา จากแคเมอรูน เมื่อ 9 สิงหาคม และในรอบชิงชนะเลิศ แพ้ เพอร์เนล วิเทกเกอร์ จากสหรัฐ เมื่อ 11 สิงหาคม ได้เหรียญเงิน

ต่อมา ออร์ติซหันมาชกมวยสากลอาชีพ แต่ไม่ประสบความสำเร็จ เขาขึ้นชกเพียง 3 ครั้งก็แขวนนวมไป
## อ้างอิง
http://www.sports-reference.com/olympics/athletes/or/luis-ortiz-1.html 

หมวดหมู่:นักมวยสากลสมัครเล่นชาวปวยร์โตรีโก
หมวดหมู่:นักกีฬาเหรียญเงินโอลิมปิก
พูดว่ารักในใจ

**"พูดว่ารักในใจ"** เป็นซิงเกิลในปี พ.ศ. 2559 และเพลงประกอบละครซีรีส์ รุ่นพี่ Secret Love และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 2 มีนาคม พ.ศ. 2559

โดยความหมายของเพลงคือเหมือนกับเราแอบรักใครสักคน อยากบอกรักเขาแต่ไม่สามารถบอกได้ ทำได้แค่พูดในใจและเก็บไว้ในใจ แต่คงจะดีถ้าเขารับรู้เอง

## การตอบรับ
เพลง **"พูดว่ารักในใจ"** ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยเหมือนเพชร อำมะระ
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่: ซิงเกิลวิทยุ
หมวดหมู่:ซิงเกิลในสังกัดจีเอ็มเอ็มทีวี เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปไทย
มาทันเวลาพอดี

**"มาทันเวลาพอดี"** เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 9 มิถุนายน พ.ศ. 2558

## การตอบรับ
เพลง **"มาทันเวลาพอดี"** ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กรกฎาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยเหมือนเพชร อำมะระ
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่: ซิงเกิลวิทยุ
หมวดหมู่:ซิงเกิลในสังกัดจีเอ็มเอ็มทีวี เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:เพลงป็อปไทย
พรรคเสรีนิยม (ประเทศไทย พ.ศ. 2525)

**พรรคเสรีนิยม** พรรคการเมืองของไทยในอดีตซึ่งได้จดทะเบียนก่อตั้งตาม พระราชบัญญัติพรรคการเมือง พ.ศ. 2524 เมื่อวันที่ 16 กันยายน พ.ศ. 2525  เป็นลำดับที่ 12/2525 พร้อมกับพรรคการเมืองอื่น ๆ อีก 7 พรรคอาทิ พรรคประชากรไทย พรรคประชาราษฎร์ พรรคพลังใหม่ พรรคชาติประชาธิปไตย พรรคกิจสังคม  พรรคแรงงานประชาธิปไตย และ พรรคสังคมประชาธิปไตย มีหม่อมราชวงศ์เศรณีพรหม กมลาสน์ เป็นหัวหน้าพรรคคนแรกและนายมารุต ชาญณรงค์ รองหัวหน้าพรรคเป็นเลขาธิการพรรคคนแรก

## คณะกรรมการบริหารพรรค
ในระยะแรกของการจัดตั้งพรรคเสรีนิยม มีหม่อมราชวงศ์เศรณีพรหม กมลาสน์ เป็นหัวหน้าพรรค และ มารุต ชาญณรงค์ เป็นรองหัวหน้าพรรคและเลขาธิการพรรค ต่อมาในเดือนมิถุนายน พ.ศ. 2529 มีการแต่งตั้งคณะกรรมการบริหารพรรคชุดใหม่ มี ปรีดา พัฒนถาบุตร เป็นหัวหน้าพรรค สำหรับเลขาธิการพรรคยังคงเดิม พร้อมกับเปลี่ยนแปลงที่ทำการพรรค

หลัง การเลือกตั้ง 27 กรกฎาคม พ.ศ. 2529 ทางพรรคเสรีนิยมได้ทำการเปลี่ยนแปลงคณะกรรมการบริหารพรรคชุดใหม่โดยได้ พันเอก ณรงค์ กิตติขจร บุตรชายของ จอมพลถนอม กิตติขจร และบุตรเขยของ จอมพลประภาส จารุเสถียร ซึ่งเป็นอดีต ส.ส. อยุธยา จาก พรรคชาติไทย เข้ามาเป็นหัวหน้าพรรคคนใหม่ และมี ชลินทร์ เผ่าวิบูลย์ เป็นเลขาธิการพรรค

ในปี พ.ศ. 2531 ชลินทร์ เผ่าวิบูลย์ ลาออกจากสมาชิกพรรค และในปีถัดมาได้แต่งตั้ง สุรศักดิ์ ฉวีวงศ์ เป็นเลขาธิการพรรค และยังปรากฏชื่อ สอาด เปี่ยมพงษ์สานต์ ดารานักแสดงชื่อดัง แคล้ว ธนิกุล โปรโมเตอร์มวยชื่อดังและ เจ้าศรีรัตน์ ณ ลำปาง เป็นกรรมการบริหารพรรคด้วย

ในปี พ.ศ. 2535 พันเอก ณรงค์ กิตติขจร หัวหน้าพรรค และ สุรศักดิ์ ฉวีวงศ์ เลขาธิการพรรค ลาออกจากสมาชิกพรรค จึงได้แต่งตั้ง ร้อยเอก ตราชู บริสุทธิ์ รองหัวหน้าพรรค รักษาการหัวหน้าพรรค

## การเลือกตั้ง
ใน การเลือกตั้ง 18 มีนาคม พ.ศ. 2526 พรรคเสรีนิยมได้ส่งผู้สมัครลงรับเลือกตั้งเป็นครั้งแรกปรากฏว่าทางพรรคไม่ได้รับเลือกตั้งแม้แต่คนเดียว

ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 1 ที่นั่ง คือ พันเอก ณรงค์ กิตติขจร จากนั้นใน การเลือกตั้ง 24 กรกฎาคม พ.ศ. 2531 พรรคเสรีนิยมได้ ส.ส. เข้าสภาทั้งสิ้น 3 คน

## การยุบพรรค
พรรคเสรีนิยม ถูกยุบเมื่อวันที่ 8 มกราคม พ.ศ. 2536 ตามคำสั่ง ศาลฎีกา ที่ 3671/2535 ลงวันที่ 17 พฤศจิกายน พ.ศ. 2535  เนื่องจากไม่ส่งผู้สมัครลงรับเลือกตั้งใน การเลือกตั้ง 22 มีนาคม พ.ศ. 2535

## อ้างอิง


หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งเมื่อ พ.ศ. 2525
หมวดหมู่:สิ้นสุดในปี พ.ศ. 2535
จริงจังสักครั้ง

**"จริงจังสักครั้ง (NO STATUS)"** เป็นซิงเกิลของ กิ่ง เหมือนแพร พานะบุตร ในปี พ.ศ. 2558 ประพันธ์เนื้อร้อง-แต่งทำนองโดย พรประจักษ์ เนตรพรรณ และเรียบเรียงโดย ปรเมศวร์ เหมือนสนิท ออกจำหน่ายในวันที่ 11 ธันวาคม พ.ศ. 2558 สังกัดค่ายมิวสิคครีม ในเครือจีเอ็มเอ็ม แกรมมี่ 

ส่วนมิวสิกวีดิโอนี้เผยแพร่ครั้งแรกในวันที่ 11 ธันวาคม พ.ศ. 2558 โดยมี ฝน - ศนันธฉัตร ธนพัฒน์พิศาล และเบลล์ - เขมิศรา พลเดช เรื่องราวในมิวสิกวีดีโอ เป็นเรื่องราวของเพื่อนรักสองคน ที่มีความสัมพันธ์ที่ไม่ชัดเจน และยังไม่รู้หรอกว่าตัวเองอยู่ในสถานะแบบไหน พอมีคนมาทำดีกับเรา ดูแลเรา ทำเราคิดไปไกลว่าเค้าจะรู้สึกเหมือนเรามั้ย คิดอะไรกับเรารึเปล่า

## การตอบรับ
เพลง **"จริงจังสักครั้ง (NO STATUS)"** ติดอันดับสูงสุดที่ 1 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 14 ธันวาคม พ.ศ. 2558 
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดมิวสิคครีม
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปไทย
สวิตช์เกียร์

thumb|สวิตช์เกียร์ไฟฟ้าแรงสูง
thumb|ส่วนหนึ่งของแผงหน้าปัดสวิตช์เกียร์ขนาดใหญ่ที่ใช้ในการควบคุมการผลิตไฟฟ้าบนเรือคาสิโน
thumb|สวิตช์เกียร์รถราง
thumb|ตัวตัดวงจรนี้ใช้ทั้ง SF<sub>6</sub> และอากาศเป็นฉนวนไฟฟ้า

ในระบบพลังงานไฟฟ้า, สวิตช์เกียร์ () คือการร่วมกันทำงานของสวิตช์ตัดต่อ () ฟิวส์ () หรือตัวตัดวงจร () ไฟฟ้าเพื่อใช้ในการควบคุม ป้องกันและแยกอุปกรณ์ไฟฟ้าออกจากระบบ สวิตช์เกียร์จะถูกนำมาใช้ทั้งเพื่อตัดไฟออกจากอุปกรณ์เพื่อความสะดวกในระหว่างการทำงาน และเพื่อล้างความผิดพลาดที่ปลายทาง อุปกรณ์ประเภทนี้เกี่ยวข้องโดยตรงกับความน่าเชื่อถือของแหล่งจ่ายไฟฟ้า

thumb|สวิทช์แบบมีดเปิด

โรงไฟฟ้าส่วนกลางรุ่นใหม่สุดจะใช้ สวิทช์แบบมีดเปิด ธรรมดา ติดตั้งอยู่บนแผ่นฉนวนทำด้วยหินอ่อนหรือใยหิน ระดับพลังงานและแรงดันไฟฟ้าที่เพิ่มขึ้นอย่างรวดเร็วจะทำให้สวิตช์ที่เปิดปิดด้วยมืออันตรายเกินไป อุปกรณ์ที่บรรจุด้วยน้ำมันจะจำกัดพลังงานที่เป็นประกายไฟอาร์คและควบคุมให้ปลอดภัย ในช่วงต้นศตวรรษที่ 20 แถวของสวิตช์เกียร์จะเป็นโครงสร้างที่ล้อมรอบด้วยโลหะที่มีชิ้นส่วนสวิตชิ่งที่ทำงานด้วยไฟฟ้า โดยใช้ตัวตัดวงจรที่ใช้น้ำมัน วันนี้อุปกรณ์ที่บรรจุด้วยน้ำมันได้ถูกแทนที่เป็นส่วนใหญ่ด้วยอุปกรณ์ระเบิดอากาศหรือสูญญากาศหรือ SF6 ทำให้กระแสและระดับพลังงานขนาดใหญ่สามารถที่จะควบคุมได้อย่างปลอดภัยโดยอุปกรณ์อัตโนมัติ

สวิตช์เกียร์ไฟฟ้าแรงสูงถูกคิดค้นขึ้นในตอนปลายของศตวรรษที่ 19 สำหรับการดำเนินงานของมอเตอร์ไฟฟ้าและเครื่องไฟฟ้าอื่น ๆ  เทคโนโลยีได้รับการปรับปรุงให้ดีขึ้นเมื่อเวลาผ่านไปและตอนนี้สามารถใช้ได้กับแรงดันไฟฟ้าสูงถึง 1,100 กิโลโวลต์

โดยทั่วไป สวิตช์เกียร์ในสถานีย่อยจะถูกติดตั้งอยู่บนทั้งด้านแรงดันสูงและด้านแรงดันต่ำของหม้อแปลงไฟฟ้​​าขนาดใหญ่ สวิตช์เกียร์ด้านแรงดันต่ำอาจจะตั้งอยู่ในอาคารหนึ่งที่มีตัวตัดวงจรแรงดันไฟฟ้าขนาดกลางสำหรับวงจรการกระจาย พร้อมกับมิเตอร์วัดไฟ ตัวควบคุมและอุปกรณ์ป้องกัน. สำหรับงานอุตสาหกรรม, หม้อแปลงและแถวสวิตช์เกียร์อาจจะอยู่รวมกันในตู้เดียวกันที่เรียกว่าหน่วยสถานีย่อย ()

## ประวัติ

thumb|สวิตช์เกียร์ในช่วงต้น (ประมาณปี 1910)

สวิตช์เกียร์เก่าแก่เท่ากับการผลิตกระแสไฟฟ้า รุ่นแรกเป็นแบบดั้งเดิมมาก: ส่วนประกอบทั้งหมดจะถูกตรึงอยู่บนผนังเท่านั้น ต่อมาพวกมันได้รับการติดตั้งบนแผงไม้ ด้วยเหตุผลของการป้องกันอัคคีภัย, ไม้ก็ถูกแทนที่ด้วยกระดานชนวนหรือหินอ่อน นี้นำไปสู่การปรับปรุงแก้ไขต่อไป เพราะอุปกรณ์การตัดต่อและการวัดจะถูกติดตั้งอยู่กับด้านหน้าในขณะที่การเดินสายไฟอยู่ด้านหลัง

## อ้างอิง

หมวดหมู่:อุปกรณ์ระบบกำลังไฟฟ้า
หมวดหมู่:โครงสร้างพื้นฐานพลังงานไฟฟ้า
สงครามกรีก-เปอร์เซีย

**สงครามกรีก-เปอร์เซีย** () หรือ **สงครามเปอร์เซีย** เป็นชุดความขัดแย้งระหว่างจักรวรรดิอะคีเมนิด (เปอร์เซีย) กับนครรัฐกรีก เกิดขึ้นระหว่างปีที่ 499–449 ก่อนคริสตกาล จุดเริ่มต้นของความขัดแย้งเกิดจากการพิชิตภูมิภาคไอโอเนียของพระเจ้าไซรัสมหาราชในปีที่ 547 ก่อนคริสตกาลและต่อมาแต่งตั้งทรราชขึ้นปกครอง ต่อมาในปีที่ 499 ก่อนคริสตกาล อริสตาโกรัส ผู้ปกครองไมลีตัสที่มีเปอร์เซียหนุนหลัง นำกำลังเข้ายึดเกาะนักซอสแต่ล้มเหลว อริสตาโกรัสจึงปลุกปั่นให้ชาวกรีกในเอเชียน้อยก่อกบฏต่อเปอร์เซียและนำไปสู่การกบฏไอโอเนีย นอกจากนี้อริสตาโกรัสยังร่วมมือกับเอเธนส์และอีรีเทรียเผาเมืองซาร์ดิส เมืองหลวงของภูมิภาคของเปอร์เซียในปีที่ 498 ก่อนคริสตกาล ดาไรอัสมหาราชจึงส่งกองทัพเข้าสู้รบจนในปีที่ 494 ก่อนคริสตกาล ฝ่ายเปอร์เซียรบชนะฝ่ายกบฏที่ยุทธการที่ลาเด ฝ่ายกบฏถูกปราบลงในปีต่อมา

เพื่อป้องกันการกบฏครั้งใหม่และการแทรกแซง รวมถึงลงโทษการกระทำของเอเธนส์และอีรีเทรีย จักรพรรดิดาไรอัสจึงทำสงครามต่อเพื่อพิชิตกรีซทั้งหมด ฝ่ายเปอร์เซียเริ่มบุกกรีซในปีที่ 492 ก่อนคริสตกาล และประสบความสำเร็จในการยึดเธรซและมาซิดอน ต่อมาในปีที่ 490 ก่อนคริสตกาล กองทัพเปอร์เซียข้ามทะเลอีเจียน ยึดซิคละดีสและทำลายอีรีเทรีย แต่พ่ายแพ้ให้กับกองทัพเอเธนส์ในยุทธการที่มาราธอน

เมื่อจักรพรรดิดาไรอัสสวรรคตในปีที่ 486 ก่อนคริสตกาล เซอร์ซีส พระราชโอรส ได้นำกำลังบุกกรีซอีกครั้ง ชัยชนะที่ช่องเขาเทอร์มอพิลีทำให้ฝ่ายเปอร์เซียสามารถยึดและเผาทำลายเอเธนส์ อย่างไรก็ตาม กองเรือเปอร์เซียพ่ายแพ้อย่างหนักในยุทธนาวีที่ซาลามิส และปีต่อมาพ่ายแพ้ในยุทธการที่พลาตีอา จึงเป็นการสิ้นสุดการบุกครองของฝ่ายเปอร์เซีย หลังจากนั้นกองทัพกรีกฉวยโอกาสนำกองเรือเข้าโจมตีฝ่ายเปอร์เซียต่อในยุทธนาวีที่มิเคลีและขับไล่ทหารเปอร์เซียออกจากเซสทอสและบิแซนเทียม การกระทำของแม่ทัพพอสซาเนียสในยุทธการที่บิแซนเทียมทำให้เกิดความบาดหมางในหมู่นครรัฐกรีกและสปาร์ตาและก่อให้เกิด "สันนิบาตดีเลียน" ซึ่งเป็นกลุ่มพันธมิตรต่อต้านฝ่ายเปอร์เซียที่นำโดยเอเธนส์ ฝ่ายสันนิบาตทำสงครามกับฝ่ายเปอร์เซียต่อเป็นเวลา 30 ปี หลังชัยชนะที่แม่น้ำยูรีมีดอนในปีที่ 466 ก่อนคริสตกาล เมืองในภูมิภาคไอโอเนียก็เป็นอิสระจากเปอร์เซีย แต่ความพ่ายแพ้ของฝ่ายสันนิบาตในการกบฏที่อียิปต์ทำให้การสงครามกับเปอร์เซียหยุดชะงัก การรบครั้งต่อ ๆ มาประสบความสำเร็จเพียงเล็กน้อย หลักฐานทางประวัติศาสตร์บางแห่งชี้ว่าในปีที่ 449 ก่อนคริสตกาล ทั้งสองฝ่ายได้ทำสนธิสัญญาสันติภาพคัลลิอัส ซึ่งเป็นจุดสิ้นสุดของสงครามกรีก-เปอร์เซีย

## อ้างอิง

## แหล่งข้อมูลอื่น
* 


หมวดหมู่:สงคราม
หมวดหมู่:สงครามสมัยโบราณ
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:ประวัติศาสตร์ยุโรป
รุ่งโรจน์ สว่างศรี

**รุ่งโรจน์ สว่างศรี** เป็นนักฟุตบอลชาวไทย ตำแหน่งกองหลัง โดยเป็นหนึ่งในนักฟุตบอลทีมชาติไทยที่ได้เหรียญทองในกีฬาซีเกมส์ 2001และซีเกมส์ 2003 ปัจจุบันเป็นหัวหน้าผู้ฝึกสอนให้กับเกร็กคู สายไหม ยูไนเต็ด ในไทยลีก 3

รุ่งโรจน์ เริ่มมีชื่อเสียงในสมัยที่เล่นฟุตบอลให้กับสโมสรฟุตบอลธนาคารกรุงไทย จนก้าวขึ้นไปติดทีมชาติไทย และสร้างผลงานคว้าเหรียญทองในการแข่งขันกีฬาซีเกมส์ 2001 ที่ประเทศมาเลเซีย และซีเกมส์ 2003 ที่ประเทศเวียดนาม จากนั้นประสบความสำเร็จในระดับสโมสรเมื่อสามารถคว้า *ดับเบิลแชมป์* (ไทยแลนด์พรีเมียร์ลีกและฟุตบอลชิงถ้วยพระราชทานประเภท ก.) กับธนาคารกรุงไทยได้ถึง 2 สมัยซ้อน ในฤดูกาล 2547 และ ฤดูกาล 2548 

เมื่อสโมสรฟุตบอลธนาคารกรุงไทยยุบทีมลง รุ่งโรจน์ย้ายไปเล่นให้กับสโมสรฟุตบอลบางกอกกล๊าส, แบงค็อก ยูไนเต็ด, เชียงราย ยูไนเต็ด, แอร์ฟอร์ซ ยูไนเต็ด รวมถึงสโมสรอยุธยา ยูไนเต็ด

## ประวัติ
รุ่งโรจน์ สว่างศรี จบชั้นมัธยมศึกษาตอนปลาย จากโรงเรียนวัดสุทธิวราราม และเคยเล่นฟุตบอลในระดับนักเรียน โดยพาสถาบันได้แชมป์ฟุตบอลกรมพลศึกษา รุ่นอายุไม่เกิน 18 ปี ประเภท ก.

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดสุพรรณบุรี
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:บุคคลจากโรงเรียนวัดสุทธิวราราม
คณะกรรมาธิการความปลอดภัยสาธารณะ

ในช่วงการปฏิวัติฝรั่งเศส **คณะกรรมาธิการความปลอดภัยสาธารณะ** () เป็นคณะกรรมาธิการที่ได้รับจัดตั้งโดยสภาแห่งชาติในเดือนเมษายน ค.ศ. 1793 และมีการปรับเปลี่ยนโครงสร้างกรรมาธิการอย่างมีนัยสำคัญในเดือนกรกฎาคม ค.ศ. 1793 

คณะกรรมาธิการความปลอดภัยสาธารณะจัดตั้งขึ้นในสามเดือนหลังจากการประหารพระเจ้าหลุยส์ที่ 16 คณะกรรมาธิการนี้มีหน้าที่สอดส่องดูแลและรับผิดชอบในการปกป้องธำรงไว้ซึ่งระบอบสาธารณรัฐจากภัยคุกคามจากศัตรูต่างประเทศและศัตรูในประเทศ คณะกรรมาธิการนี้ได้รับอำนาจอย่างกว้างขวาง มีอำนาจบังคับบัญชากองทัพ แต่งตั้งตุลาการศาลอาญาปฏิวัติ และบังคับใช้คำสั่งกฎหมายต่าง ๆ ที่ออกโดยสภา

ในช่วงแรก คณะนี้ประกอบด้วยกรรมาธิการเก้าคน และไม่ได้อยู่ภายใต้การครอบงำโดยบุคคลหนึ่งเป็นพิเศษ จนกระทั่งปลายเดือนกรกฎาคม สภาแต่งตั้งให้มักซีมีเลียง รอแบ็สปีแยร์ เป็นกรรมาธิการแทนที่กรรมาธิการคนหนึ่งที่ลาออก เมื่อได้เข้าดำรงตำแหน่ง รอแบ็สปีแยร์ก็เพิ่มจำนวนกรรมาธิการเป็นสิบสองคน โดยที่เก้าคนในจำนวนนี้เป็นสมาชิกกลุ่มลามงตาญ ซึ่งเป็นกลุ่มการเมืองหัวรุนแรงที่ต้องการปฏิวัติแบบถอนรากถอนโคน

10 กันยายน 1793 สภาผ่านกฎหมายว่าด้วยผู้ต้องสงสัย () ซึ่งให้อำนาจจับกุมผู้ต้องสงสัยว่าเป็นศัตรูของสาธารณรัฐ ถือเป็นจุดเริ่มต้นของสมัยแห่งความน่าสะพรึงกลัว ต่อมาในวันที่ 10 ตุลาคมปีเดียวกัน สภาผ่านมติรับรองให้คณะกรรมาธิการฯเป็น "รัฐบาลปฏิวัติ" ซึ่งมีอำนาจสูงสุดเฉพาะกาลจนกว่าสถานการณ์จะสงบ รัฐธรรมนูญถูกระงับใช้ รอแบ็สปีแยร์กลายเป็นผู้มีอำนาจที่สุดในฝรั่งเศสโดยพฤตินัย คณะกรรมาธิการความปลอดภัยสาธารณะภายใต้การนำของรอแบ็สปีแยร์ ทำการปกครองประเทศฝรั่งเศสด้วยความหวาดกลัว มีการจัดตั้งกรมตำรวจสูงสุดในเดือนมีนาคม 1794 ซึ่งขึ้นตรงต่อรอแบ็สปีแยร์และคนใกล้ชิดเขา 

นักหนังสือพิมพ์อย่างฌัก เอแบร์, กามีย์ เดมูแล็ง หรือนักการเมืองคนสำคัญอย่างฌอร์ฌ ด็องตง ซึ่งวิจารณ์การทำงานของคณะกรรมาธิการฯ ถูกจับกุมและประหารชีวิต ในเวลาปีเดียว เกิดการจับกุมผู้คนนับแสนรายตั้งแต่ความผิดเล็กน้อยจนถึงความผิดอุกฉกรรจ์ ในจำนวนนี้ ผู้คนนับหมื่นรายด้วยเครื่องกิโยตีน 

เมื่อสมาชิกสภาไม่อาจทนความเผด็จการบ้าเลือดของรอแบ็สปีแยร์ได้อีกต่อไป พวกเขาลงมติก็ถอดถอนรอแบ็สปีแยร์และพวกโดยฉับพลันในวันที่ 27 กรกฎาคม ค.ศ. 1794 รอแบ็สปีแยร์พยายามฆ่าตัวตายแต่ไม่สำเร็จ และถูกนำตัวประหารชีวิตในวันถัดมา ถือเป็นจุดสิ้นสุดของความน่าสะพรึงกลัวในประเทศฝรั่งเศส กลุ่มลามงตาญถูกกวาดล้าง หลังจากนั้น สภาก็จัดตั้งคณะกรรมาธิการชุดใหม่ ซึ่งดำรงอยู่เพียงปีเศษก็ถูกยุบและจัดตั้งเป็นคณะดีแร็กตัวร์ฝรั่งเศส

## หมายเหตุ

 ในภาษาไทยยังมีการแปลอย่างอื่น เช่น **คณะกรรมการรักษาความปลอดภัยแห่งมหาชน** และ **คณะกรรมการรักษาความมั่นคงปลอดภัยสาธารณะ**

## อ้างอิง

หมวดหมู่:พ.ศ. 2336
หมวดหมู่:พ.ศ. 2337
หมวดหมู่:ประวัติศาสตร์ฝรั่งเศส
คำประกาศอาร์โบรธ

thumb|300px|The 'Tyninghame' copy of the Declaration from 1320 AD
**คำประกาศอาร์โบรธ** () เป็นคำประกาศเอกราชสกอตแลนด์ ออกใน ค.ศ. 1320 เป็นรูปแบบจดหมายภาษาละตินที่ส่งให้สมเด็จพระสันตะปาปาจอห์นที่ 22 ลงวันที่ 6 เมษายน ค.ศ. 1320 โดยเจตนายืนยันสถานภาพของสกอตแลนด์เป็นรัฐเอกราชอิสระ และปกป้องสิทธิของสกอตแลนด์ในการใช้การปฏิบัติทางทหารเมื่อถูกโจมตีอย่างไม่เป็นธรรม

โดยทั่วไปเชื่อว่าคำประกาศนี้เขียนในอาร์โบรธแอบบีย์ โดยเบอร์นาร์ดแห่งคิลวินนิง (Bernard of Kilwinning) นายกรัฐมนตรีสกอตแลนด์และแอบบ็อต (Abbot) อาร์โบรธ และมีผู้มั่งมีและคนสูงศักดิ์ 51 คนประทับตรา จดหมายนี้เป็นฉบับเดียวที่เหลือรอดจากสามฉบับที่สร้างขึ้นในเวลานั้น อีกสองฉบับเป็นจดหมายจากพระเจ้าโรเบิร์ตที่ 1 พระมหากษัตริย์ชาวสกอต และจดหมายจากบิชอปชาวสกอตสี่คนซึ่งล้วนสันนิษฐานว่ามีข้อความคล้ายกัน

หมวดหมู่:คำประกาศอิสรภาพ
หมวดหมู่:กฎหมายระหว่างประเทศ
หมวดหมู่:ขบวนการปลดปล่อยชาติ
หมวดหมู่:ประวัติศาสตร์สกอตแลนด์
หมวดหมู่:เอกราชสกอตแลนด์
ยูฟ่ายูโรปาลีก นัดชิงชนะเลิศ 2016

**ยูฟ่ายูโรปาลีก นัดชิงชนะเลิศ 2016** เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2015–16 โดยเป็นการแข่งขันฟุตบอลที่จะจัดขึ้นที่ ซังคท์ยาค็อพ-พาร์ค ในบาเซิล ประเทศสวิตเซอร์แลนด์ ในวันที่ 18 พฤษภาคม พ.ศ. 2559

โดยทีมที่ชนะเลิศจะได้สิทธิ์ในการลงเล่นยูฟ่าซูเปอร์คัพ 2016 กับทีมที่ชนะเลิศของการแข่งขัน ยูฟ่าแชมเปียนส์ลีก ฤดูกาล 2015–16 พวกเขาจะมีสิทธิ์ได้เข้ารอบสำหรับรอบเพลย์ออฟของการแข่งขัน ยูฟ่าแชมเปียนส์ลีก ฤดูกาล 2016–17 หรือรอบแบ่งกลุ่มถ้ากฏจองสิทธิ์สำหรับทีมแชมป์เก่าแชมเปียนส์ลีกไม่ได้ถูกใช้

## สนามแข่งขัน
thumb|ซังคท์ยาค็อพ-พาร์ค ได้รับการเลือกเป็นสนามแข่งขันในเดือนกันยายน พ.ศ. 2558
ซังคท์ยาค็อพ-พาร์ค ได้รับการเลือกให้เป็นสนามแข่งขันในนัดชิงชนะเลิศจากคณะกรรมการของยูฟ่า ในการประชุมเมื่อวันที่ 18 กันยายน พ.ศ. 2558. โดยนับเป็นครั้งแรกของสโมสรยุโรปในการเป็นเจ้าภาพสำหรับสนามนี้ แม้ว่าก้อนหน้านี้จะมีสนามกีฬาที่เป็นชื่อเดียวกันมาก่อน สนามกีฬาซังคท์ยาค็อพ ซึ่งเปิดใช้งานในปี ค.ศ. 1954 สำหรับ ฟุตบอลโลก 1954 และได้ปิดตัวลงไปเมื่อปี ค.ศ. 1998 ได้รับเป็นเจ้าภาพในนัดชิงชนะเลิศถึงสี่ครั้ง ยูโรเปียนคัพวินเนอร์สคัพ นัดชิงชนะเลิศใน 1969, 1975, 1979 และ 1984

ปัจจุบันสนามซังคท์ยาค็อพ-พาร์ค มีชื่อเล่นว่า "ย็อกเกลี" โดยแฟนบอล, ได้ถูกสร้างขึ้นในปี ค.ศ. 1998 และได้เปิดใช้งานในปี ค.ศ. 2001 และเป็นสนามเหย้าของ สโมสรฟุตบอลบาเซิล อีกทั้งสนามนี้ยังถูกใช้จัดเป็นเจ้าภาพครั้งที่หกในการแข่งขัน ฟุตบอลชิงแชมป์แห่งชาติยุโรป 2008 ประกอบไปด้วยนัดเปิดสนามและรอบรองชนะเลิศ ซึ่งความจุสนามในปัจจบันอยู่ที่ 38,512 แต่ได้ถูกลดลงไปเกือบ 36,000 ที่นั่งสำหรับการแข่งขันของยูฟ่า

หลังจากที่บาเซิลได้ย้ายไปยูโรปาลีกหลังจากเสียประตูให้กับ มัคคาบี เทล อาวีฟ โดยกฎยิงประตูทีมเยือน, บาเซิลมีโอกาสที่จะเป็นทีมแรกที่จะชนะการแข่งขันในสนามเหย้าของตัวเองนับตั้งแต่ ไฟเยอโนร์ด ในการแข่งขัน 2002 และจะเป็นครั้งแรกที่จะชนะภายใต้แบนเนอร์ยูโรปาลีก ความเป็นไปได้ในเรื่องนี้จะจบลงหลังจากที่บาเซิลถูกเขี่ยตกรอบในรอบ 16 ทีมสุดท้ายโดย เซบิยา

## เส้นทางสู่นัดชิงชนะเลิศ

*หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน)*

## ก่อนการแข่งขัน

### ทูต
ทูตสำหรับการแข่งขันในนัดชิงชนะเลิศครั้งนี้คือ อาเลกซานเดอร์ ฟราย กองหน้าทีมชาติสวิตเซอร์แลนด์และสโมสรฟุตบอลเอฟซี บาเซิล

### สัญลักษณ์
ยูฟ่าได้เปิดตัวสัญลักษณ์หรือโลโก้สำหรับการแข่งขันนัดชิงชนะเลิศ ในวันที่ 28 สิงหาคม พ.ศ. 2558 ที่โมนาโก ก่อนการจับสลากแบ่งสายรอบแบ่งกลุ่ม โดยสัญลักษณ์มี บาเซิล แลนด์มาร์ก มาร์เก็ตปลาตซ์

## การแข่งขัน
### ผู้ตัดสิน
ผู้ตัดสินชาวสวีเดน ยูนัส เอริกซอน ได้ถูกประกาศให้เป็นผู้ตัดสินในเกมนัดชิงชนะเลิศโดยยูฟ่าเมื่อวันที่ 10 พฤษภาคม ค.ศ. 2016

### เทคโนโลยีโกลไลน์
เทคโนโลยีโกลไลน์ ระบบ ฮอว์ก-อาย ได้ถูกนำมาใช้ในนัดนี้ นี่เป็นการแข่งขันยูฟ่าครั้งแรกที่จะใช้เทคโนโลยีโกลไลน์, ตามแต่ได้รับการอนุมัติโดยคณะกรรมการบริหารยูฟ่าในเดือนมกราคม ค.ศ. 2016

### รายละเอียด
สำหรับ "ทีมเหย้า" จะมีการจับสลากหลังจากการจับสลากรอบรองชนะเลิศไปแล้ว ซึ่งจะมีการจับสลากในวันที่ 15 เมษายน พ.ศ. 2559 ที่สำนักงานใหญ่ของยูฟ่า ณ เมืองนียง ประเทศสวิตเซอร์แลนด์


### สถิติ



## ดูเพิ่ม
*ยูฟ่าแชมเปียนส์ลีก นัดชิงชนะเลิศ 2016
*ยูฟ่าซูเปอร์คัพ 2016

## อ้างอิง

## แหล่งข้อมูลอื่น
*UEFA Europa League (เว็บไซต์อย่างเป็นทางการ)
*2016 final: St. Jakob-Park, Basel

2016
หมวดหมู่:นัดการแข่งขันของสโมสรฟุตบอลลิเวอร์พูล
หัวใจเต้นช้าลง

**"หัวใจเต้นช้าลง"** เป็นซิงเกิลในปี พ.ศ. 2558 ของวงดนตรีแนวร็อกภารต้า ซิงเกิลนี้ออกจำหน่ายเมื่อวันที่ 28 เมษายน พ.ศ. 2558 จากค่ายครัวซอง ในเครือจีเอ็มเอ็ม แกรมมี่ ประพันธ์คำร้อง-ทำนองโดย วีรยุทธ ชูลีกร และเรียบเรียงโดย ศราวุธ แสงบุตร

มิวสิควีดิโอเพลง  “หัวใจเต้นช้าลง”  ถ่ายทำที่ แอ็คสตูดิโอ  โดยมี  ปอม- ปณิธิ เครือโสภณ”  และ  ทับทิม – เปมิกา จิรนรภัทร”  นักแสดงดาวรุ่งจากช่อง 3 มาถ่ายทอดเรื่องราวในมิวสิควีดิโอ เนื้อหานั้นเกี่ยวกับ ชายหญิงคู่หนึ่งที่มีความรักให้แก่กัน  แต่ผู้ชายนั้นไม่มีความกล้าแสดงออกที่จะเผยความรู้สึกของตนเองว่ารักฝ่ายหญิงมากแค่ไหน แม้ผู้หญิงจะพยายามถามว่ารักฉันไหมก็ตาม แต่ผู้ชายก็ไม่ยอมเผยความรู้สึกออกไป จนกระทั่งวันหนึ่งทั้งคู่ได้พบเจอกับเหตุการณ์ที่พลิกผันเปลี่ยนชีวิตทั้งคู่ให้ไม่เหมือนเดิมอีกต่อไป แม้อยากจะบอกใจจะขาดแค่ไหนมันก็สายเกินแก้ไปแล้ว

## การตอบรับ
เพลง หัวใจเต้นช้าลง ติดชาร์ตอันดับสูงสุด 3 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 มิถุนายน พ.ศ. 2558 จากเว็บไซต์ Gmember

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดครัวซอง
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงร็อกไทย
คือเธอเท่านั้น

**"คือเธอเท่านั้น"** เป็นซิงเกิลในปี พ.ศ. 2557 ของวงดนตรีแนวร็อกภารต้า ซิงเกิลนี้ออกจำหน่ายเมื่อวันที่ 8 สิงหาคม พ.ศ. 2557 จากค่ายครัวซอง ในเครือจีเอ็มเอ็ม แกรมมี่ ประพันธ์คำร้อง-ทำนองโดย ณัฐพงศ์ สมงาม และเรียบเรียงโดย ศราวุธ แสงบุตร

## การตอบรับ
เพลง "คือเธอเท่านั้น" ได้อันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 และได้อันดับสูงสุดที่ 52 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดครัวซอง
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงร็อกไทย
หัวใจไม่อยู่กับตัว

**หัวใจไม่อยู่กับตัว** เป็นซิงเกิลของมาเรียม B5 ประกอบละคร CLUB FRIDAY THE SERIES 3 ตอน รักเธอ รักเขา และรักของเรา ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย Lowfat ออกจำหน่ายในวันที่ 26 ธันวาคม พ.ศ. 2556 สังกัดจีเอ็มเอ็มเอ ในเครือจีเอ็มเอ็ม แกรมมี่

## การตอบรับ
เพลง "หัวใจไม่อยู่กับตัว" ได้ติดชาร์ตอันดับสูงสุด 16 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 30 ธันวาคม พ.ศ. 2556 จากเว็บไซต์ Gmember
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดจีเอ็มเอ็มเอ
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงป็อปร็อกไทย
ความรักไม่ผิด

**"ความรักไม่ผิด"** เป็นซิงเกิลของเป้ วง Mild และ มาเรียม เกรย์ ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) แต่งทำนองและเรียบเรียงโดย ปราโมทย์ ปาทาน ,จักร เชยโฉม ออกจำหน่ายในวันที่ 6 ตุลาคม พ.ศ. 2557

ที่มาของเพลงนั้น 9 ปีของคลับฟลายเดย์ คือคอนเสิร์ตที่จะรวบรวมทุกความประทับใจต่­อคลับฟลายเดย์ ทำให้พี่ฉอด (สายทิพย์ มนตรีกุล ณ อยุธยา) เกิดความคิดที่อยากจะมีเพลงใหม่เพื่อให้สอ­ดคล้องกับความรักหลากหลายเรื่องราว พี่ฉอดได้มอบหมายให้นักแต่งเพลงมือหนึ่ง ฟองเบียร์ ซึ่งเคยร่วมงานกับคลับฟลายเดย์มาแล้ว 

เนื้อหาของเพลงพูดแทนความรักของทุกคน ทั้งผู้หญิงและผู้ชาย ไม่ว่าเรื่องราวจะเป็นอย่างไร แต่สุดท้ายความรักก็ไม่ผิดและยังเป็นที่ปร­ารถนาของทุกคน ไม่ว่ารักนั้นจะทำให้เราเป็นอย่างไรก็ตาม เพลงความรักไม่ผิดจึงต้องการเสียงของนักร้­องทั้งหญิง และ ชาย เพื่อให้เพลงนี้สมบูรณ์แบบและถ่ายทอดความร­ักทั้งหมดได้จริงๆ

## การตอบรับ
เพลง "ความรักไม่ผิด" ได้ติดอันดับสูงสุด 37 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 25 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่: ซิงเกิลวิทยุ
หมวดหมู่:ซิงเกิลในสังกัดจีเอ็มเอ็มเอ
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:เพลงอาร์แอนด์บีไทย
พรรคเสรีนิยม

พรรคเสรีนิยม อาจหมายถึง พรรคการเมืองในประเทศต่างๆ 

:; ประเทศไทย
* พรรคเสรีนิยม (ประเทศไทย พ.ศ. 2525)
* พรรคเสรีนิยม (ประเทศไทย พ.ศ. 2553)

:; ต่างประเทศ
* พรรคเสรีนิยมแห่งแคนาดา
* พรรคเสรีนิยม (ฟิลิปปินส์)
* พรรคเสรีนิยมแห่งออสเตรเลีย
* พรรคเสรีนิยมประชาธิปไตยประชาชน
* พรรคเสรีนิยม (ติมอร์-เลสเต)
* พรรคเสรีนิยมแห่งชาติคิวบา
* พรรคเสรีนิยม (ประเทศกัมพูชา)
* พรรคเสรีนิยมแห่งชาติ (ปานามา)
พรรคสันติชน

**พรรคสันติชน** พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อวันที่ 21 พฤศจิกายน พ.ศ. 2517 เป็นลำดับที่ 18/2517 มีวิริยะ เกิดศิริ เป็นหัวหน้าพรรค และศักดา จิตธรรมา เป็นเลขาธิการพรรค

ต่อมาได้เปลี่ยนแปลงคณะกรรมการบริหาร โดยมี ดรงค์ สิงห์โตทอง เป็นหัวหน้าพรรค และเชวง วงศ์ใหญ่ เป็นเลขาธิการพรรค

## การเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคสันติชนได้ ส.ส. เข้าสภาทั้งสิ้น 8 คน หลังการเลือกตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ เป็นแกนนำจัดตั้งรัฐบาล และ หม่อมราชวงศ์เสนีย์ ได้รับโปรดเกล้าฯ เป็นนายกรัฐมนตรี เมื่อวันที่ 15 กุมภาพันธ์ พ.ศ. 2518 และจัดตั้งคณะรัฐมนตรีไทย คณะที่ 35 โดยได้รับการสนับสนุนจากพรรคเกษตรสังคม และพรรคแนวร่วมสังคมนิยม แต่ได้คะแนนเสียงสนับสนุนเพียง 103 คน ไม่ถึงครึ่งของสภา (135 คน) และไม่ได้รับความไว้วางใจในการแถลงนโยบายต่อสภาผู้แทนราษฎร หม่อมราชวงศ์เสนีย์ จึงลาออกจากตำแหน่ง

หลังจากนั้นหม่อมราชวงศ์คึกฤทธิ์ ปราโมช หัวหน้าพรรคกิจสังคม จึงได้รวบรวมพรรคการเมืองต่าง ๆ ได้เสียงสนับสนุน 135 เสียง ซึ่งพรรคสันติชน ได้ให้การสนับสนุนพรรคกิจสังคมด้วย และได้จัดตั้งรัฐบาลผสมขึ้น สำหรับพรรคสันติชน ได้ตำแหน่งรัฐมนตรี 2 ตำแหน่ง คือ
* ปรีดา พัฒนถาบุตร เป็นรัฐมนตรีประจำสำนักนายกรัฐมนตรี
* อนันต์ ฉายแสง เป็นรัฐมนตรีช่วยว่าการกระทรวงคมนาคม

ในการเลือกตั้งเมื่อวันที่ 4 เมษายน พ.ศ. 2519 พรรคสันติชน ไม่ได้ที่นั่งในสภาผู้แทนราษฎรแม้แต่ที่นั่งเดียว

## การยุบพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคสันติชนก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด

## อ้างอิง


หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2517
หมวดหมู่:พรรคการเมืองไทยที่ยุบพรรคในปี พ.ศ. 2519
การบุกครองกรีซครั้งที่สองของเปอร์เซีย

**การบุกครอง[[กรีซโบราณ|กรีซ]]ครั้งที่สองของ[[จักรวรรดิอะคีเมนิด|เปอร์เซีย]]** เกิดขึ้นในช่วงสงครามกรีก-เปอร์เซีย ระหว่างปีที่ 480–479 ก่อนคริสตกาล โดยจักรพรรดิเซอร์ซีสมหาราชต้องการพิชิตกรีซทั้งหมด หลังความพยายามครั้งแรกของจักรพรรดิดาไรอัสมหาราช พระราชบิดา ในการบุกกรีซล้มเหลว เมื่อพระราชบิดาเสด็จสวรรคต จักรพรรดิเซอร์ซีสใช้เวลาหลายปีในการวางแผนและรวบรวมกำลังพล ส่วนฝ่ายกรีกนำทัพโดยเอเธนส์และสปาร์ตา ร่วมด้วยนครรัฐอื่น ๆ กว่า 70 แห่ง อย่างไรก็ตาม นครรัฐกรีกส่วนใหญ่วางตัวเป็นกลางหรือสวามิภักดิ์ต่อฝ่ายเปอร์เซีย

การบุกครองเริ่มในฤดูใบไม้ผลิของปีที่ 480 ก่อนคริสตกาล ทัพเปอร์เซียข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) ผ่านเธรซ มาซิดอนและเธสซาลี ก่อนจะพบกับกองทัพกรีก นำโดยพระเจ้าลีออนิดัสที่ 1 ที่ช่องเขาเทอร์มอพิลี ในขณะที่ทัพเรือเปอร์เซียถูกทัพเรือกรีกปิดกั้นไว้ที่ช่องแคบอาร์เตมิเซียม ทัพของพระเจ้าลีออนิดัสต้านทานทัพเปอร์เซียได้นาน 7 วันก่อนจะพ่ายแพ้ ส่วนทัพเรือกรีกต้านทานทัพเรือเปอร์เซียได้นาน 2 วัน ก่อนจะล่าถอยไปที่เกาะซาลามิส เมื่อทราบข่าวความพ่ายแพ้ที่เทอร์มอพิลี

ชัยชนะที่เทอร์มอพิลีทำให้บีโอเชียและแอตติกาตกเป็นของเปอร์เซีย ทัพเปอร์เซียยกไปถึงเอเธนส์และเผาเมือง ในขณะที่ทัพกรีกวางกำลังที่คอคอดคอรินท์เพื่อปกป้องคาบสมุทรเพโลพอนนีส เธมิสโตคลีส แม่ทัพชาวเอเธนส์ล่อทัพเรือเปอร์เซียให้เข้ามาในช่องแคบซาลามิสก่อนจะให้ทัพเรือกรีกโจมตี ชัยชนะของฝ่ายกรีกในยุทธนาวีที่ซาลามิสทำให้การบุกครองของเปอร์เซียชะงัก จักรพรรดิเซอร์ซีสสั่งถอนทัพกลับเอเชีย โดยปล่อยให้แม่ทัพมาร์โดเนียสและทหารฝีมือดีทำสงครามต่อ

ในปีที่ 479 ก่อนคริสตกาล ชาวกรีกรวบรวมทัพฮอปไลต์จำนวนมากที่สุดแล้วยกทัพขึ้นเหนือ ทั้งสองฝ่ายปะทะกันที่เมืองพลาเทีย โดยทัพกรีกเป็นฝ่ายชนะ สังหารแม่ทัพมาร์โดเนียสและปลดปล่อยบีโอเชียและแอตติกา ในวันเดียวกัน ทัพเรือกรีกทำลายกองเรือเปอร์เซียในยุทธนาวีที่มิเคลี ชัยชนะสองครั้งในวันเดียวทำให้การบุกครองสิ้นสุด ส่งผลให้อำนาจของเปอร์เซียในทะเลอีเจียนลดน้อยลง ต่อมาทัพกรีกได้โต้กลับและขับไล่เปอร์เซียออกจากหมู่เกาะอีเจียนและไอโอเนีย ระหว่างปีที่ 479–478 ก่อนคริสตกาล

## อ้างอิง

หมวดหมู่:สงครามกรีก-เปอร์เซีย
หมวดหมู่:สงคราม
หมวดหมู่:การบุกครอง
หมวดหมู่:สงครามสมัยโบราณ
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับทวีปยุโรป
หมวดหมู่:ประวัติศาสตร์ยุโรป
วีเซอร์ (อัลบั้ม พ.ศ. 2537)

***วีเซอร์*** ( หรือมีอีกชื่อว่า ***เดอะบลูอัลบั้ม***) เป็นสตูดิโออัลบั้มเปิดตัวของวงอเมริกันร็อก วีเซอร์ จำหน่ายเมื่อ 10 พฤษภาคม ค.ศ. 1994 ภายใต้สังกัดดีจีซีเรเคิดส์ อัลบั้มมีโปรดิวเซอร์คือ หัวหน้าวงคาส์ ริก โอคาเซก บันทึกเสียงที่อีเล็กทริกเลดีสตูดิโอส์ ในนครนิวยอร์ก ออกซิงเกิล 3 ซิงเกิลคือ "Undone - The Sweater Song", "Buddy Holly" และ "Say It Ain't So" ซึ่งทำให้วีเซอร์ประสบความสำเร็จ และได้รับความช่วยเหลือในการกำกับมิวสิกวิดีโอจาก สไปก์ จอนซ์

จากข้อมูลเดือนสิงหาคม ค.ศ. 2009 อัลบั้มมียอดขาย 3,300,000 ชุดในสหรัฐอเมริกา อัลบั้มเปิดตัวเข้าชาร์ตที่อันดับ 16 ในบิลบอร์ด 200 และได้รับรางวัลแผ่นเสียงทองคำขาว 3 แผ่นในสหรัฐอเมริกา และได้รับแผ่นเสียงทองคำขาวคู่ในแคนาดา

## อ้างอิง

หมวดหมู่:อัลบั้มเพลงในปี พ.ศ. 2537
นารูโตะ เดอะมูฟวี่ ปิดตำนานวายุสลาตัน

**นารูโตะ เดอะมูฟวี่ ปิดตำนานวายุสลาตัน** เป็นภาพยนตร์การ์ตูนตอนที่ 10 ของนินจาคาถาโอ้โฮเฮะ มีความยาว 112 นาที เข้าฉายที่ญี่ปุ่นเมื่อวันที่ 6 ธันวาคม 2014

## อ้างอิง

หมวดหมู่:ภาพยนตร์ญี่ปุ่น
นารูโตะ เดอะมูฟวี่ ปิดตำนานวายุสลาตัน
หมวดหมู่:ภาพยนตร์อนิเมะที่ออกฉายในปี พ.ศ. 2557
หมวดหมู่:ภาพยนตร์อนิเมะที่มีผลต่อเนื้อเรื่องหลัก